મંગળવારની એક સાંજે જીઆરપીના કૉન્સ્ટેબલ રાકેશ મહેરને એક તાકીદનો ફોન આવ્યો જેમાં ફોન કરનારે કહ્યું કે એક પ્રવાસી વિદ્યાવિહાર અને કુર્લા સ્ટેશન વચ્ચે ટ્રેનમાંથી પડી ગયો છે. કન્ટ્રોલરૂમમાં બેઠેલા મહેરે તેમની સામેના મોટા ક્રીનમાં ટ્રેનની લાઇનનો નકશો જોયો અને તેમણે એ જોયું કે આ બે સ્ટેશનોની સૌથી નજીકમાં જીઆરપીનો કયો જવાન છે. એ લૉકેટ કરીને તેમણે એ જવાન અને કૉલરને કૉન્ફરન્સ-કૉલથી જોડયા અને ઘટનાસ્થળે તત્કાળ પહોંચવાની તાકીદ કરી.